ai4bharat/Pralekha huggingface dataset:
शिक्षण मंत्रालय
मनुष्यबळ विकास मंत्रालयाने एनसीईआरटीच्या वर्ष 2020-21 कार्यासाठी रूपरेषा प्रसिद्ध केली
नवी दिल्ली, 24 जून 2020
आत्मनिर्भर भारत अंतर्गत मूलभूत अक्षर आणि आंकडे शिक्षण मिशन स्थापन करण्याच्या निर्णयाच्या अनुषंगाने आणि शिक्षणकेंद्री दृष्टीकोनातून समग्र शिक्षणावर भर देण्याच्या दृष्टीने, प्रभावी अंमलबजावणीसाठी एनसीईआरटीने कालबद्ध रीतीने आवश्यक संसाधने विकसित करणे आवश्यक आहे.
यामुळे विद्यार्थ्यांच्या शैक्षणिक निष्कर्षात अर्थात गुणवत्तेमध्ये आणि शिक्षणाच्या पातळीत सर्वांगीण सुधारणा होईल. या आधारे मनुष्यबळ विकास मंत्रालयाच्या शालेय शिक्षण आणि साक्षरता विभागाने एनसीईआरटीला 2020-21 मध्ये प्राधान्याने पुढील कामे करण्याचे निर्देश दिले आहेत.
शिक्षणाचे निष्कर्ष 
एनसीईआरटीने तयार केलेल्या इयत्ता 1-10 साठी शिक्षणाच्या निष्कर्षांची अंमलबजावणी करण्यासाठी :
- इयत्ता 1 ते 5 साठी प्रत्त्येक श्रेणीसाठी प्रत्येक विषयासाठी प्रत्येक शिक्षण निष्कर्ष स्पष्ट करणारे इन्फोग्राफिक्स/पोस्टर्स/सादरीकरण ऑक्टोबर 2020 पर्यंत तर 6 वी ते 12 च्या वर्गांसाठी. मार्च 2021 पर्यंत पूर्ण करायचे आहे.
- 2. 1 ली ते 5 वी वर्गांच्या प्रत्येक श्रेणीतील शिक्षकांसाठी ऑनलाईन शिक्षक प्रशिक्षण अभ्यासक्रम डिसेंबर 2020 पर्यंत टप्प्याटप्प्याने तर 6 वी ते 12 वी च्या वर्गांसाठी.जून 2021 पर्यंत टप्प्याटप्प्याने आयोजित करणे गरजेचे.
- 3. कोविड 19 काळात विद्यार्थ्यांसाठी संपूर्ण अभ्यासक्रमासाठी पूरक / पर्यायी शैक्षणिक शिक्षण साहित्य तयार करणे, विशेषत: डिजिटल / ऑनलाइन स्वरूप नसलेले - 1 ते 5 इयत्तेसाठी डिसेंबर, 2020 पर्यंत तर 6 ते 12 इयत्तेसाठी जून 2021 पर्यंत टप्प्याटप्प्याने तयार करणे.
- 4. 1 ते 5 नोव्हेंबर 2020 पर्यंत 1 ते 5 इयत्तेसाठी प्राविण्याच्या किमान दोन स्तरांवर प्रत्येक ग्रेडसाठी प्रत्येक विषयातील प्रत्येक शिक्षण निष्कर्ष मोजण्यासाठी किमान 10 मुद्दे / प्रश्न तयार करावेत , अन्य वर्गांसाठी ही मुदत मार्च 2021 पर्यंत राहील.
- 5. एनएएस, 2017 च्या आधारावर निवडले गेलेले अवघड विषय 1 ते 5 वर्गांसाठी डिसेंबर 2020 पर्यंत सोप्या पद्धतीने तयार करणे आणि उर्वरित वर्गांसाठी मार्च 2021 पर्यंत तयार करणे.
नवीन राष्ट्रीय अभ्यासक्रम रूपरेषा 
शालेय शिक्षणासाठी नवीन राष्ट्रीय अभ्यासक्रम रूपरेषा  देखील सुरू करण्यात आली आहे. नवीन एनसीएफच्या अनुषंगाने एनसीईआरटीकडून पाठ्यपुस्तकांमध्ये बदल केले जाण्याची शक्यता आहे. शालेय शिक्षणासाठी विषय तज्ज्ञ ही प्रक्रिया सुरू करतील आणि डिसेंबर 2020 पर्यंत अंतरिम अहवाल सादर करतील.
पाठ्यपुस्तकांची पुनर्र्चना करताना हे निश्चित केले पाहिजे की मूलभूत सामग्रीशिवाय अन्य काही पाठ्यपुस्तकांमध्ये असणार नाही. तसेच पाठ्यपुस्तकांचा भार खूप जास्त आहे. सर्जनशील विचार, जीवन कौशल्य, भारतीय नीतिमूल्ये , कला आणि समाकलन इत्यादी अतिरिक्त क्षेत्रे एकत्रित करणे आवश्यक आहे. एनसीईआरटी नवीन पाठ्यपुस्तकांच्या संरचना आणि डिझाइनवर आधीपासूनच काम करायला सुरवात करेल, मात्र नवीन एनसीएफच्या आधारे नवीन पाठ्यपुस्तके लिहिली जातील. मार्च 2021 पर्यंत नवीन एनसीएफ तयार होईल अशी अपेक्षा आहे.
आत्मनिर्भर भारत अंतर्गत, पीएम ई-विद्या साठी एनसीईआरटी स्वयं प्रभा वाहिन्यांसाठी  इयत्ता 1 - 12 ची सामग्री तयार करणे आणि या वर्षाच्या ऑगस्टपर्यंत वाहिनी  सुरू करणे अपेक्षित आहे.G.Chippalkatti/S.Kane/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 221
पंतप्रधान कार्यालय
पंतप्रधान 18 नोव्हेंबर रोजी औषध निर्मिती क्षेत्राच्या पहिल्या जागतिक नवोन्मेष शिखर परिषदेचे उद्घाटन करणार
नवी दिल्ली, 16 नोव्हेंबर 2021
पंतप्रधान नरेंद्र मोदी 18 नोव्हेंबर 2021 रोजी व्हिडीओ कॉन्फरन्सिंगद्वारे दुपारी 4 वाजता औषध निर्मिती क्षेत्राच्या पहिल्या जागतिक नवोन्मेष शिखर परिषदेचे उद्घाटन करणार आहेत.
हा एक विशिष्ट उपक्रम असून सरकार, उद्योग, शैक्षणिक संस्था, गुंतवणूकदार आणि संशोधक यांच्यातील प्रमुख भारतीय आणि आंतरराष्ट्रीय हित धारकांना एकत्र आणणे आणि भारतातील औषध निर्मिती उद्योगात एक समृद्ध नवोन्मेष परिसंस्था वृद्धिंगत करण्यासाठी प्राधान्यक्रमांवर चर्चा करणे आणि धोरण आखणे हा या परिषदेचा उद्देश आहे. हा उपक्रम मोठ्या प्रमाणात वाढीची क्षमता असलेल्या भारतीय फार्मा उद्योगातील संधी देखील अधोरेखित करेल .
दोन दिवसीय शिखर परिषदेत 12 सत्रे असतील आणि 40 हून अधिक राष्ट्रीय आणि आंतरराष्ट्रीय वक्ते हे नियामक वातावरण, नाविन्यपूर्ण संशोधनासाठी अर्थसहाय्य , उद्योग-शैक्षणिक सहकार्य आणि नाविन्यपूर्ण पायाभूत सुविधां अशा विविध विषयांवर चर्चा करतील.
यामध्ये देशांतर्गत आणि जागतिक औषध निर्मिती उद्योगातील प्रमुख सदस्य, मॅसॅच्युसेट्स इन्स्टिट्यूट ऑफ टेक्नॉलॉजी, जॉन हॉपकिन्स इन्स्टिट्यूट, आयआयएम अहमदाबाद आणि इतर नामांकित संस्थांमधील अधिकारी, गुंतवणूकदार आणि संशोधकांचा सहभाग असेल.
यावेळी केंद्रीय मंत्री डॉ.मनसुख मांडविया हे देखील उपस्थित राहणार आहेत.
Jaydevi PS/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
संरक्षण मंत्रालय
भारत-इंडोनेशिया संयुक्त लष्करी सरावाच्या 37व्या सत्राचे आयोजन
नवी दिल्ली, 23 नोव्हेंबर 2021
भारतीय नौदलाची खंजर ही युद्धनौका, स्वदेशी बनावटीचे क्षेपणास्त्र कॉर्वेट, आणि डॉनिअर सागरी गस्ती विमान व इंडोनेशियन केआरआय सुलतान थहा सैफुद्दीन , कपितान पातिमुरा क्लास कार्वेट यांच्या समवेत संयुक्त गस्त  सराव 23 ते 24 नोव्हेंबर 2021 या कालावधीत सुरू आहे. भारत आणि इंडोनेशिया यांच्या या संयुक्त गस्त सरावात दोन्ही देशांच्या सागरी सीमा गस्ती पथकातील विमानांचा सहभाग आहे. कोविड महामारी काळातील हा संयुक्त सराव म्हणजे संपर्कविहीन, फक्त सागरी सराव असेल. त्याद्वारे भारत व इंडोनेशिया या मित्र राष्ट्रांमधील परस्पर विश्वास, समन्वय आणि सहकार्य अधोरेखित होईल.
G.Chippalkatti/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 212
रेल्वे मंत्रालय
सुशासन दिनी भारतीय रेल्वेने अभिमानाने महाराष्ट्रातील लातूर येथील मराठवाडा रेल्वे कोच कारखान्यात पहिल्या रेल कोच शेलचे  उत्पादन सुरू झाल्याची घोषणा केली
भारतीय रेल्वेसाठी स्व-चालित गाड्या तयार करण्यासाठी रेल विकास मर्यादित ने मागील दोन वर्षात या अत्याधुनिक कारखान्याची स्थापना आणि क्रियान्वयन केले
भारतीय रेल्वे मेक इन इंडिया मिशन मध्ये सातत्याने योगदान देत आहे
नवी दिल्ली, 26 डिसेंबर 2020
कोविड-19 संबंधित लॉकडाऊन व आव्हाने असूनही भारतीय रेल्वेच्या रेल्वे विकास निगम मर्यादित  या सार्वजनिक उपक्रमाने 25 डिसेंबर 2020 रोजी, सुशासन दिनाच्या दिवशी, महाराष्ट्रातील लातूरमधील मराठवाडा रेल्वे कोच कारखान्यात पहिल्या रेल कोच शेलचे  उत्पादन झाल्याची घोषणा केली. दोन वर्षांपूर्वी हा कारखाना सुरू झाला आहे.
मराठवाडा रेल कोच फॅक्टरी आधुनिक औद्योगिक व्यवस्थेच्या माध्यमातून महाराष्ट्राच्या या महत्वाकांक्षी क्षेत्राच्या सर्वांगीण विकासात महत्त्वपूर्ण योगदान देत आहे. दरवर्षी 250 एमईएमयू / ईएमयू / एलएचबी / ट्रेन सेट प्रकारचे आधुनिक कोच तयार करण्याच्या प्रारंभिक क्षमतेसह या कारखान्याचा आराखडा तयार करण्यात आला आहे. रेखांकन योजनेत भविष्यातील बदलांसाठी पुरेसा वाव असल्याने या क्षमतेत लक्षणीय वाढ होऊ शकते. या प्रकल्पावर करण्यात आलेला खर्च 500 कोटी रुपये असून जमिनीची किंमत 120 कोटी रुपये आहे.
हा कारखाना 350 एकर जागेवर उभारला असून यामध्ये 52,000 चौरस मीटर अभियांत्रिकी पुर्व कार्याची इमारत शेड, तीन लाईन यार्ड, 33 केव्ही विद्युत सबस्टेशन, कॅन्टीन, सुरक्षा व प्रशासकीय विभाग आणि 24 एकरात निवासी वसाहती आहेत. कारखान्यातून नवीन इलेक्ट्रिकली इंटरलॉक्ड हरंगुल रेल्वे स्थानकात कोच हलविण्यासाठी 5 किमी लांबीची रेल्वे मार्ग जोडणी देण्यात आली आहे. कारखाना अत्याधुनिक यंत्रणा आणि यंत्रसंच, माल हाताळण्याची व्यवस्था आणि विविध उपयुक्त सुविधांनी सुसज्ज आहे.
शाश्वत विकासासाठी प्रकल्पात विविध हरित उपक्रम राबविले आहेत ज्यात 800 किलो वॅट क्षमतेचे छतावरील सौर उर्जा प्रकल्प, सांडपाणी व्यवस्थापन आणि पुनर्वापर प्रकल्प, पावसाचे पाणी साठवण, 10,000 वृक्ष लागवड, एलईडी लाइटिंग, नैसर्गिक प्रकाश आणि व्हेंटीलेशन यांचा समावेश आहे. प्रशासकीय ब्लॉक देखील हरित इमारत संकल्पनुसार बांधला आहे.
28 ऑगस्ट 2018 रोजी हा प्रकल्प मंजूर होताच, रेल्वे मंत्रालयाच्या मिनी-रत्ना पीएसयू रेल विकास निगम लिमिटेडने 30 ऑगस्ट 2018 रोजी आपल्या जलद मार्गावरील टर्न-की अंमलबजावणीसाठी संयुक्त कंत्राट दिले आणि 12 ऑक्टोबर 2018 रोजी कामाला सुरुवात झाली.
नजीकच्या काळात हा कारखाना अजून रेल्वे कोच सांगाडे तयार करेल अशी अपेक्षा आहे.G.Chippalkatti/S.Mhatre/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 159
संरक्षण मंत्रालय
राष्ट्रीय एकता दिनानिमित्त राजनाथ सिंह यांनी दिली एकतेची शपथ
नवी दिल्ली, 31 ऑक्टोबर 2019
संरक्षण मंत्री राजनाथ सिंह यांनी संरक्षण मंत्रालयातल्या वरिष्ठ लष्करी आणि नागरी अधिकाऱ्यांना आज एकतेची शपथ दिली. सरदार वल्लभभाई पटेल यांच्या 144 व्या जयंतीनिमित्त एकसंध आधुनिक भारताच्या या शिल्पकाराचे त्यांनी स्मरण केले. देशाची एकता, अखंडता आणि सुरक्षितता कायम राखण्यासाठी संरक्षण मंत्र्यांसह उपस्थितांनी शपथ घेतली.
माजी पंतप्रधान इंदिरा गांधी यांच्या पुण्यतिथीनिमित्त संरक्षणमंत्र्यांनी इंदिरा गांधी यांना श्रद्धांजली वाहिली.
B.Gokhale/N.Chitale/P.Malandkar
(Visitor Counter : 58
संरक्षण मंत्रालय
बीईएलने आथिर्क वर्ष 2020-21 साठीचा दुसऱ्या अंतरिम लाभांशांचा 174.43 कोटी रुपयांचा धनादेश संरक्षणमंत्री श्री राजनाथ सिंह यांना केला सुपूर्द
नवी दिल्ली, 30 मार्च 2021
नवरत्न श्रेणीतली संरक्षण क्षेत्रात कार्यरत  कंपनी, भारत इलेक्ट्रॉनिक्स लिमिटेड  ने सरकारला त्यांच्या भांडवलावर 140% इतका दुसरा अंतरिम लाभांश दिला आहे.
हा लाभांश आर्थिक वर्ष 2020 - 21 या आर्थिक वर्षासाठीचा आहे.
बीईएलचे अध्यक्ष व व्यवस्थापकीय संचालक श्री. एम.व्ही. गौतम यांनी एकशे चौऱ्याहत्तर कोटी रुपयांचा दुसरा अंतरिम लाभांश धनादेश सुपूर्द केला. भारताच्या राष्ट्रपतींच्या अखत्यारीतल्या समभागावर 31 मार्च 2021 रोजी वठला जाणारा हा धनादेश, संरक्षणमंत्री श्री राजनाथ सिंह यांच्याकडे सुपूर्द करण्यात आला. सचिव  श्री राज कुमार देखील यावेळी उपस्थित होते.
बीईएलने सन 2020-21 या आर्थिक वर्षासाठी आपल्या भागधारकांना दुसरा अंतरिम लाभांश  140% टक्के जाहीर केला आहे. बीईएल सलग 18 वर्ष अंतरिम लाभांश देत आहे.बीईएलने 2019-2 या आर्थिक वर्षात पेड-अप भांडवलावर एकूण 280% लाभांश दिला आहे.M.Chopade/V.Ghode/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 166
नागरी उड्डाण मंत्रालय
मुंबईनंतरचे सर्वात मोठे विमानतळ गोव्यात मोपा येथे विकसित होणार
नवी दिल्ली, 2 मे 2018
भारतीय विमानतळ प्राधिकरण आणि वाणिज्य व्यवस्था विभागाचे संयुक्त प्रमुख येत्या 5 आणि 8 मे रोजी गोवा येथे जाणार असून मोपा येथे विकसित केल्या जाणाऱ्या कार्गो हब आणि विमानतळाच्या तयारीचा आढावा घेणार आहेत. ही चमू गोव्याच्या चेंबर ऑफ कॉमर्स आणि इंडस्ट्रीजच्या सदस्यांनाही भेटणार असून पश्चिम भारतात दळणवळणाची क्षमता वाढवणाऱ्या या विमानतळ आणि कार्गो हब प्रकल्पास सहकार्य करण्याची विनंती करणार आहे. मुंबईनंतरचे सर्वात मोठे विमानतळ मोपा येथे बांधले जाणार असून गोव्यासह महाराष्ट्र, कर्नाटक आणि केरळ या राज्यांना त्याचा फायदा होईल.
गोव्यामधील हे दुसरे विमानतळ 2020 पर्यंत सुरू होणे अपेक्षित असून हे विमानतळ मालाची ने-आण करण्यासाठी अत्यंत उपयुक्त ठरेल. या विमानतळामुळे गोवा, मालाचे दळणवळण करणारे केंद्र म्हणून विकसित होईल, अशी घोषणा केंद्रीय वाणिज्य आणि उद्योग तसेच विमान वाहतूक मंत्री सुरेश प्रभू यांनी गेल्या आठवड्यात केली होती. मोपा विमानतळावरून दरवर्षी 20 दशलक्ष प्रवासी तसेच कार्गो वाहतूक होईल. केंद्र सरकार लवकरच कार्गो धोरण जाहीर करणार असून या धोरणांवर जागतिक व्यापारातून भारताच्या सकल राष्ट्रीय उत्पादनात 40 टक्क्यांपर्यंत वाढ होईल. गोव्यात सध्या असलेले दाबोलिम विमानतळाचेही 600 कोटी रुपये खर्च करून लवकरच आधुनिकीकरण केले जाणार आहे.
N.Sapre/R.Aghor/P.Kor
(Visitor Counter : 76
उपराष्ट्रपती कार्यालय
दक्षिण-दक्षिण सहकार्याची तत्त्वे भारत आणि आफ्रिका यांच्यातील उत्साहवर्धक आणि मैत्रीपूर्ण संबंधांना अधोरेखित करतात: उपराष्ट्रपती
नवी दिल्ली, 4 जून 2022
उपराष्ट्रपती श्री एम. व्यंकय्या नायडू यांनी, जलद आणि शाश्वत विकास घडवून आणण्यासाठी आफ्रिकन राष्ट्रांसोबतच्या आर्थिक संबंधांमधील पूरक बाबींचा आणि संधींचा पूर्णपणे शोध घेण्याचे आवाहन केले.ते म्हणाले की जागतिक "दक्षिण-दक्षिण सहकार्य" च्या तत्त्वांनी भारताच्या सर्व आफ्रिकन देशांसोबतच्या उत्साहवर्धक आणि मैत्रीपूर्ण संबंध अधोरेखित केले आहेत. ते पुढे म्हणाले की, जागतिक प्रशासन आणि जागतिक विकासामध्ये भारत एक अग्रभागी नेतृत्व म्हणून उदयास येत असल्याने, आफ्रिकन राष्ट्रे भारताचे विश्वासू भागीदार असून त्याच्या समृद्धीतील भागधारक म्हणून महत्त्वाची भूमिका बजावत राहतील.
श्री नायडू काल ‘तिरंगा आणि तेरंगा -भारत आणि सेनेगल यांच्यातील राजनैतिक संबंधांची वर्षे’ या विषयावर सेनेगल-पश्चिम या आफ्रिकेतील सर्वात मोठ्या विद्यापीठांपैकी एक असलेल्या-डकार या विद्यापिठात शेख अंता डायप येथे झालेल्या मेळाव्याला संबोधित करत होते. श्री नायडू आफ्रिकन देशाच्या या चार दिवसांच्या दौऱ्यावर असून, ही भारताच्या राष्ट्रपतींनी सेनेगलला दिलेली पहिलीच अधिकृत भेट आहे.
G.Chippalkatti/S.Patgaonkar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 128
आरोग्य आणि कुटुंब कल्याण मंत्रालय
आरोग्य मंत्रालयाच्यावतीने प्राथमिक आरोग्य केंद्रे , सामुदायिक आरोग्य केंद्रे  आणि जिल्हा रुग्णालयातील वैद्यकीय अधिकाऱ्यांना सक्षम करण्यासाठी ‘नॉन-अल्कोहोलिक फॅटी लिव्हर डिसीज’  विषयावर वेबिनारचे आयोजन
नवी दिल्ली, 8 जून 2023
“मौल्यवान ज्ञान आणि आपल्या क्षेत्रामध्ये पारंगत होण्याची मिळणारी संधी लक्षात घेवून, वैद्यकीय अधिकार्यांनी अशा वेबिनारव्दारे क्षमता वाढविण्याची आवश्यकता आहे. यामुळे व्यावसायिक विकास करणे शक्य होते. तसेच ‘नॉन-अल्कोहोलिक फॅटी लिव्हर’ या आजारामुळे उद्भवलेल्या आव्हानांना प्रभावीपणे सामोरे जाण्याची डॉक्टरांची क्षमता वाढण्यास मदत मिळते. यामुळे ‘ एनएएफएलडी’ आजाराचे जोखीम घटक, योग्य निदान, तसेच देशातील ‘एनएएफएलडी’ च्या वाढत्या आव्हानाचा सामना करण्यासाठी मानक उपचार समजून घेवून हा आजार बरा करण्याचे कौशल्य विकसित होणार आहे.” अशी माहिती आरोग्य आणि कुटुंब कल्याण मंत्रालयाचे सचिव, राजेश भूषण, यांनी आज येथे दिली. राजेश भूषण यांच्या अध्यक्षतेखाली जिल्हा रुग्णालये, सामुदायिक आरोग्य केंद्रे आणि प्राथमिक आरोग्य केंद्रांच्या वैद्यकीय अधिकाऱ्यांसाठी ‘एनएएफएलडी’ या आजारावर वेबिनारचे आयोजन करण्यात आले होते, त्यावेळी ते बोलत होते. या राष्ट्रीय वेबिनारमध्ये देशभरातील 7,000 वैद्यकीय अधिकारी सहभागी झाले होते.
देशाच्या आर्थिक आणि लोकसंख्याशास्त्रीय रचनेमध्ये बदल झाला आहे, असे अधोरेखित करून आरोग्य सचिव म्हणाले, त्याचबरोबर येणा-या साथीच्या आजारांचे स्वरूप देखील बदलले आहे. हे परिवर्तन गैर-संसर्गजन्य रोगांमध्ये वाढ घडवून आणण्यास कारणीभूत ठरत आहे. अशावेळी प्राथमिक आरोग्य केंद्रे, सामुदायिक आरोग्य केंद्रे आणि जिल्हा रुग्णालयांना व्यापक भूमिका पार पाडावी लागते, यावर त्यांनी भर दिला. ते म्हणाले, “ वैद्यकीय क्षेत्रातील मंडळी थेट समुदायाबरोबर काम करत असतात, त्यामुळे त्यांच्याकडे समाजात प्रसारित करण्यासाठी योग्य माहिती असणे महत्त्वाचे आहे, तसेच वाढत असलेल्या आजारांवर लक्ष केंद्रित करणे देखील महत्त्वाचे आहे. जीवनशैली आधारित बदल घडवून आणण्यासाठी प्रेरणा देण्याची आवश्यकता आहे. ही सर्व कामे करण्यासाठी आपल्या वैद्यकीय अधिकाऱ्यांना योग्य ज्ञान आणि साधने प्रदान करण्यासाठी या वेबिनारसारखे क्षमता निर्मिती कार्यक्रम अधिक महत्त्वाचे ठरतात, जेणेकरून वैद्यकीय अधिकारी त्यांचे कार्य प्रभावीपणे करू शकतील.”
वैद्यकीय अधिकाऱ्यांसाठी अशा प्रकारचा क्षमता निर्मिती कार्यक्रम दोन टप्प्यात घेण्यात येणार आहे. पहिल्या टप्प्यात नियमित वेबिनारचा समावेश असेल आणि दुसऱ्या टप्प्यामध्ये तीन दिवसांच्या निवासी प्रशिक्षण कार्यक्रमांचा समावेश असणार आहे. ‘एनएएफएलडी’ विषयी निवासी प्रशिक्षण कार्यक्रम हाती घेणारे, मध्य प्रदेश हे पहिले राज्य असणार आहे.
S.Kane/S.Bedekar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 88
पंतप्रधान कार्यालय
गुरुपौर्णिमेनिमित्त पंतप्रधानांनी दिल्या सर्वांना शुभेच्छा
गुरुपौर्णिमेच्या पवित्र दिनानिमित्त पंतप्रधान नरेंद्र मोदी यांनी सर्वांना शुभेच्छा दिल्या आहेत.
एका ट्विटमध्ये पंतप्रधान म्हणाले;
सर्व देशवासियांना गुरुपौर्णिमेच्या अनेकानेक शुभेच्छा !
समस्त देशवासियों को गुरु पूर्णिमा की अनंत शुभकामनाएं।
— Narendra Modi  July 3, 2023
आरोग्य आणि कुटुंब कल्याण मंत्रालय
राज्ये/केंद्रशासित प्रदेशातल्या कोविड 19 प्रतिबंधक लस उपलब्धतेबाबत अद्ययावत माहिती
राज्ये/केंद्रशासित प्रदेशांना कोविड प्रतिबंधक लसीच्या 140 कोटींपेक्षा अधिक मात्रा पुरवण्यात आल्या
राज्ये/केंद्रशासित प्रदेशांकडे अद्याप 18 कोटी 28 लाखांपेक्षा जास्त मात्रा उपलब्ध
कोविड- 19 प्रतिबंधक लसीकरणाची देशभरात व्याप्ती आणि गती वाढवण्यासाठी केंद्रसरकार कटीबद्ध आहे. देशव्यापी कोविड-19 प्रतिबंधक लसीकरण 16 जानेवारी 2021 पासून सुरु झाले. कोविड-19 सार्वत्रिक लसीकरणाचा नवा टप्पा 21 जून 2021 पासून सुरु झाला. लसींची अधिक उपलब्धता, राज्ये आणि केंद्रशासित प्रदेशांना लसीकरणाचे उत्तम नियोजन करण्याच्या दृष्टीने लस उपलब्धतेवर आधीच दृष्टीक्षेप आणि प्रवाही लस पुरवठा साखळी याद्वारे लसीकरण अभियानाला अधिक गती देण्यात आली आहे.
देशव्यापी लसीकरण अभियानाचा भाग म्हणून केंद्र सरकार, राज्ये आणि केंद्रशासित प्रदेशांना कोविड प्रतिबंधक लसीच्या मोफत मात्रा पुरवत आहे. कोविड-19 लसीकरण अभियानाच्या सार्वत्रिकीकरणाच्या नव्या टप्यात केंद्र सरकार, देशातल्या लस उत्पादकांकडून उत्पादित 75% लसी खरेदी करून त्या राज्ये आणि केंद्रशासित प्रदेशांना मोफत पुरवत आहे.
|
|
VACCINE DOSES
|
|

|
|
SUPPLIED
|
|
1,40,07,00,230
|
|
BALANCE AVAILABLE
|
|
18,28,89,386
केंद्र सरकारने आतापर्यंत सर्व स्त्रोताद्वारे 140 कोटींपेक्षा जास्त  लसींच्या मात्रा राज्ये/केंद्र शासित प्रदेशांना पुरवल्या आहेत.
याशिवाय लसीच्या 18.28 कोटी पेक्षा जास्त  शिल्लक आणि न वापरलेल्या अशा मात्रा राज्ये आणि केंद्रशासित प्रदेशांकडे उपलब्ध आहेत.
उपराष्ट्रपती कार्यालय
उपराष्ट्रपती एम. व्यंकय्या नायडू तीन आफ्रिकी देशांच्या दौऱ्यावर रवाना
नवी दिल्ली, 31 ऑक्टोबर 2018
उपराष्ट्रपती एम. व्यंकय्या नायडू तीन आफ्रिकी देशांच्या दौऱ्यावर आज रवाना झाले. 6 नोव्हेंबरपर्यंत चालणाऱ्या या दौऱ्यात उपराष्ट्रपती बोट्स्वाना, झिंबाब्वे आणि मलावी या देशांचा दौरा करणार आहेत. या तीन देशांच्या राष्ट्रप्रमुखांशी चर्चा, व्यापारी समुदाय आणि भारतीय समुदायालाही उपराष्ट्रपती संबोधित करणार आहेत. उपराष्ट्रपतींसमवेत उच्चस्तरीय, संसदीय प्रतिनिधी मंडळही रवाना झाले आहे. बोट्स्वानाच्या राजधानीत तेराव्या वार्षिक जागतिक प्रदर्शनाचे उद्घाटन उपराष्ट्रपती आज करणार आहेत. भारताची आर्थिक आणि औद्योगिक प्रगती दर्शवत 25 भारतीय कंपन्या यात सहभागी झाल्या आहेत. बोट्स्वानाच्या उपराष्ट्रपतींची नायडू उद्या भेट घेणार आहेत. 3 नोव्हेंबरला उपराष्ट्रपती झिंबाब्वेचे राष्ट्राध्यक्ष इमर्सन मनंगाग्वा यांच्याशी चर्चा करतील. 5 नोव्हेंबरला मलावीचे राष्ट्राध्यक्ष पीटर मुथारिका यांच्याशी उपराष्ट्रपती चर्चा करणार आहेत.
N.Sapre/N.Chitale/P.Malandkar
(Visitor Counter : 74
पंतप्रधान कार्यालय
देशभरात ऑक्सिजन पुरवठा वाढवण्याच्या बाबत आढावा घेण्यासाठी पंतप्रधानांच्या अध्यक्षतेखाली उच्चस्तरीय बैठकीचे आयोजन
देशभरात 1,500 हून अधिक पीएसए ऑक्सिजन सयंत्र कार्यरत होणार
पीएमए केअर्स योगदानातून प्राप्त पीएसए ऑक्सिजन सयंत्र 4 लाखाहून अधिक ऑक्सिजनयुक्त खाटांना साहाय्य करतील
सयंत्र लवकरात लवकर सुरू होतील हे सुनिश्चित करण्यासाठी पंतप्रधानांनी अधिकाऱ्यांना दिल्या सूचना
ऑक्सिजन संयंत्राचे कार्यान्वयन आणि देखभाल करणाऱ्या रुग्णालय कर्मचाऱ्यांना पुरेसे प्रशिक्षण सुनिश्चित करा : पंतप्रधान
ऑक्सिजन प्रकल्पाची कामगिरी आणि कार्यपद्धतीचा मागोवा घेण्यासाठी इंटरनेट ऑफ थिंग्ज सारखे प्रगत तंत्रज्ञान तैनात कराः पंतप्रधान
नवी दिल्ली, 9 जुलै 2021
पंतप्रधान नरेंद्र मोदी यांनी आज ऑक्सिजन वाढीच्या प्रगतीचा आणि देशभरातील उपलब्धतेचा आढावा घेतला. अधिकाऱ्यांनी पंतप्रधानांना देशभरात पीएसए ऑक्सिजन संयंत्र बसविण्याच्या प्रगतीबद्दल माहिती दिली. देशभरात 1,500 हून अधिक पीएसए ऑक्सिजन सयंत्र बसवण्यात येणार असून त्यात पीएम केअर्स तसेच विविध मंत्रालये व सार्वजनिक क्षेत्र उपक्रमांचे योगदान आहे.
देशातील सर्व राज्ये आणि जिल्ह्यांमध्ये पीएमए केअर्स द्वारा योगदानाअंतर्गत दिले जाणारे पीएसए ऑक्सिजन सयंत्र उपलब्ध होणार आहेत. पंतप्रधानांना सांगितले गेले की एकदा पंतप्रधान केअर्स द्वारा उभारले जाणारे सर्व पीएसए ऑक्सिजन प्रकल्प कार्यान्वित झाल्यावर ते 4 लाखाहून अधिक ऑक्सिजनयुक्त खाटांना साहाय्य करतील.
ही सयंत्रे लवकरात लवकर कार्यान्वित करण्यासाठी व त्यासाठी राज्य सरकारबरोबर काम करण्याच्या सूचना पंतप्रधानांनी अधिकाऱ्यांना दिल्या. ऑक्सिजन सयंत्राना त्वरित कार्यान्वित करण्यासाठी राज्य सरकारच्या अधिकाऱ्यांसोबत नियमित संपर्कात असल्याची माहिती अधिकाऱ्यांनी पंतप्रधानांना दिली.
ऑक्सिजन संयंत्राचे कार्यान्वयन आणि देखभाल करणाऱ्या रुग्णालय कर्मचाऱ्यांना पुरेसे प्रशिक्षण सुनिश्चित करण्याचे पंतप्रधानांनी अधिकाऱ्यांना सांगितले. प्रत्येक जिल्ह्यात प्रशिक्षित कर्मचारी उपलब्ध आहेत हे सुनिश्चित करण्याचे निर्देशही त्यांनी अधिकाऱ्यांना दिले.या क्षेत्रातील तज्ञांनी तयार केलेले एक प्रशिक्षण मॉड्यूल आहे आणि ते देशभरातील सुमारे 8,000 लोकांना प्रशिक्षण देण्याचे उद्दिष्ट असल्याची माहिती अधिकाऱ्यांनी दिली.
पंतप्रधान म्हणाले की, स्थानिक आणि राष्ट्रीय पातळीवर या ऑक्सिजन संयंत्राची कामगिरी आणि कामकाजाचा मागोवा घेण्यासाठी आपण आयओटीसारखे प्रगत तंत्रज्ञान तैनात केले पाहिजे. ऑक्सिजन प्रकल्पाच्या कामगिरीवर नजर ठेवण्यासाठी आयओटी अर्थात इंटरनेट ऑफ थिंग्ज चा वापर करून प्राथमिक तत्वावर प्रकल्प चालविला जात असल्याची माहिती अधिकाऱ्यांनी पंतप्रधानांना दिली.
या बैठकीला पंतप्रधानांचे प्रधान सचिव, कॅबिनेट सचिव, आरोग्य सचिव, गृह आणि शहरी व्यवहार मंत्रालयाचे सचिव आणि इतर महत्त्वाचे अधिकारी उपस्थित होते.
Jaydevi PS/V.Joshi/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
वाणिज्य आणि उदयोग मंत्रालय
वस्त्रोद्योगासाठी उत्पादन संलग्न प्रोत्साहन  योजनेअंतर्गत प्राप्त झालेल्या 67 अर्जांपैकी एकूण 61 अर्जदारांना मंजूरी
नवी दिल्ली, 14 एप्रिल 2022
वस्त्रोद्योग मंत्रालयाचे सचिव यू.पी. सिंग यांच्या अध्यक्षतेखालील निवड समितीने वस्त्रोद्योगासाठी उत्पादन संलग्न प्रोत्साहन  योजनेअंतर्गत 61 अर्जदारांची निवड केली आहे. उत्पादन संलग्न प्रोत्साहन योजनेसाठी एकूण 67 अर्ज प्राप्त झाले होते त्यापैकी 15 अर्ज भाग-1 अंतर्गत आहेत आणि 52 अर्ज भाग-2 अंतर्गत आहेत.
पत्रकार परिषदेत माध्यमांना संबोधित करताना, वस्त्रोद्योग मंत्रालयाचे सचिव, यूपी सिंग म्हणाले की, मंजूर केलेल्या 61 अर्जांमध्ये अर्जदारांकडून अपेक्षित एकूण गुंतवणूक 19,077 कोटी रुपये आणि 240,134 प्रस्तावित थेट रोजगारासह 5 वर्षांच्या कालावधीत अंदाजित उलाढाल 184,917 कोटी रुपये आहे.
योजनेचे दोन भाग आहेत, भाग 1 मध्ये किमान गुंतवणूक 300 कोटी रुपये आणि प्रोत्साहनासाठी 600 कोटी रुपये किमान उलाढाल करणे आवश्यक आहे; आणि भाग-2, जिथे किमान गुंतवणूक 100 कोटी रुपये आणि प्रोत्साहनासाठी 200 कोटी रुपये किमान उलाढाल आवश्यक आहे.
भारताची उत्पादन क्षमता वाढविण्यासाठी आणि निर्यात वाढविण्यासाठी एमएमएफ अर्थात मानव निर्मित धाग्यांपासून बनवलेली वस्त्रे, एमएमएफ कापड आणि यंत्रमागावरील वस्त्र उत्पादनांसाठी सरकारने मंजूर केलेल्या उत्पादन-संलग्न प्रोत्साहन  योजनेत पाच वर्षांच्या कालावधीत 10,683 कोटी रुपये आर्थिक खर्चासह मंजूर करण्यात आले. या क्षेत्राच्या विकासाला चालना देण्यासाठी केंद्राने कापसाचे आयात शुल्कही हटवले आहे.
भारत हा कापूस उत्पादन करणारा सर्वात मोठा देश असला तरी 2030 पर्यंत 100 अब्ज अमेरिकी डॉलर्सचे कापड निर्यातीचे लक्ष्य गाठायचे असेल तर मानवनिर्मित धाग्यांमध्येही आपला ठसा उमटवणे आवश्यक असल्याचे यूपी सिंग यांनी सांगितले.
यंत्रमागावरील वस्त्रोद्योगाची प्रचंड व्याप्ती आणि संभाव्यता विशद करताना सिंह म्हणाले की, वापर, मागणी आणि प्रवेश आणि गहन संशोधन आणि विकास उपक्रम सुधारण्यासाठी जिओटेक्स्टाइलसारख्या क्षेत्रांना अधिक प्रोत्साहनाची आवश्यकता आहे.
S.Kane/V.Joshi/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 176
पंतप्रधान कार्यालय
पंतप्रधान नरेंद्र मोदी यांनी ज्येष्ठ चित्रपट अभिनेते दिलीप कुमार यांच्या निधनाबद्दल केला शोक व्यक्त
पंतप्रधान नरेंद्र मोदी यांनी ज्येष्ठ चित्रपट अभिनेता दिलीप कुमार जी यांच्या निधनाबद्दल तीव्र दुःख व्यक्त केले आहे. त्यांच्या निधनामुळे आपल्या सांस्कृतिक जगताचे खूप मोठे नुकसान झाले आहे, अशा शब्दात मोदी यांनी आपल्या भावना व्यक्त केल्या .
ट्विटसंदेशात पंतप्रधान म्हणाले, ``दिलीप कुमारजी हे सिनेसृष्टीतील एक दिग्गज म्हणूनच कायम स्मरणात राहतील. त्यांना विलक्षण प्रतिभेची देणगी होती, ज्याद्वारे त्यांनी रसिकांच्या अनेक पिढ्यांना मंत्रमुग्ध केले. त्यांच्या निधनामुळे आपल्या सांस्कृतिक विश्वाची खूप मोठी हानी झाली आहे. त्यांचे कुटुंबिय, मित्रपरिवार आणि असंख्य चाहत्यांप्रती सहानुभूती व्यक्त करतो. ईश्वर त्यांच्या आत्म्यात शांती देवो.``
पंतप्रधान कार्यालय
गुड फ्रायडेचा दिवस आपल्याला येशू ख्रिस्ताचा संघर्ष आणि त्यागाची आठवण करून देतो : पंतप्रधान
पंतप्रधान नरेंद्र मोदी यांनी येशू ख्रिस्ताला दयाभावनेचे परिपूर्ण मूर्त स्वरूप असे संबोधले आहे.
पंतप्रधानांनी गुड फ्रायडे निमित्त पाठविलेल्या ट्वीट संदेशात म्हटले आहे की, “गुड फ्रायडेचा दिवस आपल्याला येशू ख्रिस्ताचा संघर्ष आणि त्यागाची आठवण करून देतो. दयाभावनेचे परिपूर्ण मूर्त रूप असलेल्या ख्रिस्ताने गरजू लोकांची सेवा करण्यासाठी आणि आजारी लोकांना रोगमुक्त करण्यासाठी स्वतःला वाहून घेतले होते.”
पंतप्रधान कार्यालय
पंतप्रधानांनी देशाच्या लेकींना राष्ट्रीय कन्या दिवसानिमित्त केला सलाम
पंतप्रधान नरेंद्र मोदी यांनी राष्ट्रीय कन्या दिवसानिमित्त देशातील लेकींना सलाम केला आहे.
ट्विटमध्ये मोदी म्हणाले की, ``राष्ट्रीय कन्या दिवसानिमित्त, आपण आपल्या देशातील लेकींना #DeshKiBeti  ला आणि विविध क्षेत्रात काम करणाऱ्या लेकींना सलाम करूया. केंद्र सरकारने मुलींना सक्षम बनविण्यासाठी शिक्षण प्रवेश, चांगली आरोग्य सेवा आणि लिंगभाव संवेदनशीलता याविषयी सुधारणा आणण्यासाठी अनेक वैविध्यपूर्ण उपक्रम, योजनांवर लक्ष केंद्रित केले आहे.``
On National Girl Child Day, we salute our #DeshKiBeti and the accomplishments in various fields. The Central Government has undertaken many initiatives that focus on empowering the girl child, including access to education, better healthcare and improving gender sensitivity.
— Narendra Modi  January 24, 2021
आणखी एका ट्विटमध्ये त्यांनी मुलींच्या सक्षमीकरणासाठी काम करणाऱ्या आणि आपल्या मुलींसाठी सन्मान आणि सुनिश्चित संधी मिळवून देण्याबाबत प्रयत्न करीत असलेल्या नागरिकांचे कौतुक केले आहे.
On National Girl Child Day, we salute our #DeshKiBeti and the accomplishments in various fields. The Central Government has undertaken many initiatives that focus on empowering the girl child, including access to education, better healthcare and improving gender sensitivity.
— Narendra Modi  January 24, 2021
Jaydevi PS/S.Shaikh/P.Kor